《孝兼兄水亭夜酌四首用马时良扇头韵 其四》
明代·韩日缵

林木居然异，琴尊复此游。月华临近沼，天翠隔前丘。

胜会凭诗畅，良宵拚醉酬。新荷才贴水，蔟蔟复悠悠。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。